ב-2019, האנושות קיבלה אזהרה:
30 מהמדענים המובילים של העולם פרסמו את תוצאות
מחקר עצום בן שלוש שנים על חקלאות גלובלית
והכריזו שייצור בשר הורס את הכוכב שלנו
ומסכן את הבריאות העולמית.
אחד הכותבים של המחקר הסביר
ש"האנושות כיום מהווה סיכון ליציבות העולם ...
"[מה שדרוש הוא] לא פחות ממהפכה חקלאית גלובלית חדשה".
כמישהו שבילה את שני העשורים האחרונים
בקידום התרחקות מייצור בשר תעשייתי
רציתי להאמין ששיחת ההבהרה הזו תגרום לשינוי.
העניין הוא, שראיתי את הדבר הזה שוב ושוב ושוב במשך עשורים.
הנה הכותרת מ-2018 של כתב העת "נייצ'ר"
מ-2017 של כתב העת "ביו-סיינס",
מ-2016 של האקדמיה הלאומית למדעים.
הנקודה המרכזית של המחקרים האלה נוטה להיות שינויי האקלים.
אבל עמידות אנטיביוטית מהווה איום לא פחות גדול.
אנחנו מאביסים חיות ובקר בכמויות עצומות של אנטיביוטיקה.
האנטיביוטיקה הזאת הופכת לחיידקי-על
שמאיימים לייתר את האנטיביוטיקה
עוד בימי חיי כולנו.
אתם רוצים משהו מפחיד?
חפשו בגוגל: "קיצן של האנטיביוטיקות הפעילות".
אני רוצה להבהיר כבר בהתחלה עניין אחד:
אני לא כאן כדי לומר לאף אחד מה לאכול.
נקיטת פעולה אישית זה מעולה,
אבל עמידות אנטיביוטית ושינויי אקלים --
הם דורשים יותר מזה.
חוץ מזה, הניסיון לשכנע את העולם לאכול פחות בשר לא צלח.
במשך 50 שנה, סביבתנים, מומחי בריאות עולמית ופעילי זכויות בע"ח
התחננו בפני הציבור לאכול פחות בשר.
ועדיין שיעורי צריכת הבשר לאדם
הם הגבוהים ביותר בהיסטוריה המתועדת.
האמריקאי הממוצע אכל בשנה שעברה יותר מ-90 ק"ג בשר.
ואני לא אכלתי בכלל בשר.
(צחוק)
מה שאומר שמישהו אכל 180 קילו בשר.
(צחוק)
לפי התחזיות הנוכחיות,
אנחנו נצטרך לייצר 70 עד 100 אחוזים יותר בשר עד 2050.
זה דורש פתרון גלובלי.
מה שאנחנו צריכים לעשות זה לייצר את הבשר שאנשים אוהבים,
אבל אנחנו צריכים לייצר אותו בדרך חדשה לחלוטין.
יש לי כמה רעיונות.
רעיון מספר אחד: בואו נגדל בשר מצמחים.
במקום לגדל צמחים ולהאכיל בהם בעלי חיים,
עם כל חוסר היעילות הכרוך בכך,
בואו נגדל את אותם הצמחים, ניצור איתם חיקויים של בשר.
בואו ניצור בשר צמחי.
רעיון מספר 2: כדי להשיג בשר חיה אמיתי,
הבה נגדל אותו ישירות מתאים.
במקום לגדל חיות אמיתיות, בואו נגדל את התאים ישירות.
נדרשים ששה שבועות לגדל תרנגולת למשקל שחיטה.
מגדלים את התאים ישירות, ואפשר לקבל את אותו הגידול
בששה ימים.
ככה זה נראה בקנה מידה.
זאת היא מעבדת פיתוח הבשר השכונתית שלכם.
(צחוק)
אני רוצה להבהיר שתי נקודות בקשר לזה.
הראשונה היא, אנחנו מאמינים שאנחנו יכולים לעשות את זה.
בשנים האחרונות, כמה חברות כבר התחילו לייצר בשר מצמחים
שצרכנים לא יכולים להבדיל בינו לבין בשר חיות,
וכיום ישנן עשרות חברות שמגדלות בשר חיה אמיתי
ישירות מתאים.
הבשר הצמחי והתאי הזה
מספק לצרכנים את כל מה שהם אוהבים בבשר --
הטעם, המרקם וכו' --
אבל בלי צורך באנטיביוטיקה
ובאחוז מזערי של ההשפעה השלילית על האקלים.
ובגלל ששתי הטכנולוגיות האלה הן הרבה יותר יעילות,
הרי שבהיקפים של ייצור
המוצרים האלה יהיו זולים יותר.
אבל הערה זריזה לגבי זה --
זה לא יהיה קל.
החברות שמייצרות בשר צמחי השקיעו הון לא קטן בהמבורגרים שלהם,
ובשר מגודל מתאים עוד לא הגיע לשלב השוק בכלל.
כך שנזדקק לכל עזרה אפשרית
כדי שאלה יהפכו לתעשיית הבשר הגלובלית.
ראשית, אנחנו זקוקים לתעשיית הבשר הנוכחית.
אנחנו לא רוצים להרוס את תעשיית הבשר,
אנחנו רוצים לשנות אותה.
אנחנו זקוקים לכלכלה הגדולה שלה,
רשת האספקה הגלובלית שלה, מומחיות השיווק שלה
ובסיס הצרכנים העצום שלה.
אנחנו גם זקוקים לעזרת הממשלות.
ממשלות מוציאות עשרות מליוני דולרים בכל שנה
על מחקר ופיתוח
שמתמקדים בבריאות עולמית והסביבה.
עליהן להקטות חלק מהכסף לשיפור ושכלול
של הייצור של בשר צמחי ובשר שמיוצר מתאים.
עשרות אלפי אנשים מתו מחיידקי-על עמידים לאנטיביוטיקה
בצפון אמריקה בשנה שעברה בלבד.
עד 2050, המספר הזה יעמוד על 10 מיליון בשנה בעולם.
ושינויי האקלים מייצגים איום קיומי
לחלקים עצומים של המשפחה הגלובלית שלנו,
כולל חלק מהאוכלוסיות העניות ביותר בעולם.
שינויי אקלים, עמידות אנטיביוטית -- אלה הם מקרי חירום גלובליים.
ייצור הבשר מחריף את הבעיות האלה בהיקף גלובלי.
אבל לא נפחית את צריכת הבשר
אם לא נוכל לתת לצרכנים חלופות
שיעלו פחות או יותר אותו הדבר ושיהיה להם את אותו הטעם או טוב יותר.
יש בידינו הפתרון.
בואו נייצר בשר מצמחים. בואו נגדל אותו ישירות מתאים.
הגיעה מזמן העת לגיוס המשאבים הדרושים
ליצירת המהפכה החקלאית הגלובלית הבאה.
תודה רבה.
(מחיאות כפיים)